Adieu

Adieu es una cançon de Patric :

Adieu passeja-te plan adieu e siegues pas trista
Adieu al luòc de plorar adieu sarra-me la man

Cada còp que te sentiràs trista e soleta
E quand de còps pensaràs pichoneta
Que la vida val pas lo còp d'esser viscuda
Pensaràs al camin pichòt de nòstra vida

A cada aubre qu'avem plantat tantas fuelhas
A cada sòmi inventat tant d'estelas
De pertot ont avem caminat tantas peiras
Endacòm ont avem plorat tantas sorgas

A la luz d'aquel temps passat a aprene a dire
Veiràs plan melhor l'endemàn l'enveja de viure
Dins lo regard d'una vielha fòtò bastiràs lo sòmi
E benlèu qu'un jorn sense mòt sauràs dire t'aimi

Categoria:Cançon de Patric